VIRON PASTORIT AREENALLA
Hyvät katsojat, tällä kertaa aiheena on morsiamen ilo.
Työni ansiosta olen osallistunut monta kertaa vihkiseremoniaan.
Olen itse ollut vihkimässä pariskuntia.
Olen nähnyt, kun morsian ja sulhanen itseään kaunistavat ja valmistautuvat.
Muistona kaikista niistä kerroista ovat jääneet mieleeni
iloiset, säteilevät morsiamet.
Siitä morsiamen ilosta haluankin tänään puhua.
Aiheeseen minut johdatti 1. Mooseksen kirja,
jossa Aabraham lähetti vanhimman ja arvostetun palvelijansa
Mesopotamiaan hakemaan morsianta pojallensa Iisakille.
Tämä on vertauskuvallinen tarina
meidän matkastamme todelliseen kotiin.
Kertomus siitä, miten Rebekkaa tuodaan kotimaahan,
on Raamatussa melko lyhyt.
1.Moos.24:59-67
"Niin he lähettivät sisarensa Rebekan imettäjineen
matkalle Aabrahamin palvelijan ja hänen miestensä mukana.
Ja he siunasivat Rebekan ja lausuivat hänelle: "Oi sisaremme,
tulkoon sinusta tuhat kertaa kymmenentuhatta,
ja vallatkoot sinun jälkeläisesi vihamiestensä portit!"
Ja Rebekka nousi palvelijattarineen,
ja he istuivat kamelien selkään ja seurasivat miestä.
Niin palvelija otti Rebekan mukaansa ja lähti matkalle.
Ja Iisak oli tulossa Lahai-Roin kaivon tienoilta; hän asui näet Etelämaassa.
Ja Iisak oli illan suussa lähtenyt kedolle käyskentelemään,
ja kun hän nosti silmänsä, näki hän kamelien lähestyvän.
Kun Rebekka nosti silmänsä ja näki Iisakin, laskeutui hän
nopeasti maahan kamelien selästä ja kysyi palvelijalta:
"Kuka on tuo mies, joka tulee kedolla meitä vastaan?"
Palvelija vastasi: "Hän on minun herrani."
Niin hän otti hunnun ja verhoutui siihen.
Ja palvelija kertoi Iisakille kaikki, mitä hän oli toimittanut.
Ja Iisak vei Rebekan äitinsä Saaran majaan ja otti hänet luokseen,
ja hänestä tuli hänen vaimonsa, ja hän rakasti häntä.
Niin Iisak sai lohdutuksen äitinsä kuoltua."
Jo iäkäs Aabraham on huolissaan poikansa morsiamen tähden,
koska läheltä ei löydy kelvollista naista.
Hän lähettää palvelijansa kauas Mesopotamiaan
mukanaan kallisarvoisia lahjoja.
Palvelija rukoilee Jumalalta menestystä matkalleen ja hän löytää
näöltään hyvin ihanan neitsyen, jonka nimi on Rebekka.
Ja monien Jumalalta saatujen merkkien mukaan
hän tietää löytäneensä juuri oikean tytön.
Niin hän laittaa kultaisen nenärenkaan hänen nenäänsä
ja rannerenkaat hänen käsiinsä kihlauksen merkiksi.
Perheen piti vain hyväksyä kihlaus.
Edessä oli pitkä matka Mesopotaniasta luvattuun maahan.
Matka ei ollut yhden tai kahden päivän pituinen. Sitä kuljettiin pitkään.
Ajatellessa tätä matkaa, puhutaankin tänään morsiamen ilosta.
Kuinka monta kertaa olisi voinut Rebekka katua lähtöänsä?
Kuinka monta kertaa hän oli väsynyt ja masentunut?
Hän oli elämänsä pisimmällä matkalla.
Hän istui pitkät päivät kamelin selässä.
Kameli ei ole kaikkein mukavin matkustusväline.
Päivällä aurinko polttaa ja yöt ovat viileitä.
Istuessaan iltaisin tyttöjen kanssa, hän saattaa ilmaista tuntemuksiaan.
Silti hänessä on jotain ainutlaatuista.
Hänessä on morsiamen ilo.
Kun hän katsoo kultaisia rannerenkaita kädessään
ja tuntee nenärenkaan nenässään,
hän muistaa, että hän näkee pian sulhasensa.
Jotain vastaavaa odottaa meitäkin. Luukkaan evankeliumi 21:28 sanoo:
"Mutta kun nämä alkavat tapahtua, niin rohkaiskaa itsenne
ja nostakaa päänne, sillä teidän vapautuksenne on lähellä."
Myös me olemme matkalla luvattuun maahan.
Haluan rohkaista sinua, jonka elämään on tullut surua.
Herralla ei ole surullisia morsiamia.
Herra tahtoo, että Hänen morsiamensa olisi iloinen.
Minä pyydän, että Jumalan Henki voisi sinut täyttää voimallaan,
jotta sinä voisit olla valmis sitä päivää varten.
Jeesuksen tuleminen on lähellä.
Salaperäinen morsiamen ilo.
Vaikka matka on pitkä, kamelit kulkevat silti tasaista tahtia.
Niin kuin karavaani kulkee.
Tahtia ei voi nopeuttaa eikä hidastaa.
Kun ajattelen Rebekkaa, tiedän, että kohdatessaan sulhasensa,
hän oli täysin elinvoimainen ja hyvässä kunnossa.
Hän huomasi sulhasensa jo kaukaa ja laskeutui nopeasti kamelin selästä,
otti hunnun ja verhoutui siihen.
Hän halusi olla täysin valmistautunut kohtaamiseen.
Sulhanen tulee. Kuuletko sinä?
1.Piet. 2:9-10 sanotaan: "Mutta te olette valittu suku,
kuninkaallinen papisto, pyhä heimo, omaisuuskansa,
julistaaksenne sen jaloja tekoja, joka on pimeydestä kutsunut teidät
ihmeelliseen valkeuteensa; te, jotka ennen ette olleet kansa,
mutta nyt olette Jumalan kansa, jotka ennen ette olleet armahdetut,
mutta nyt olette armahdetut."
2.Piet. 1:2-3 "Armo ja rauha lisääntyköön teille Jumalan
ja meidän Herramme Jeesuksen tuntemisen kautta.
Koska hänen jumalallinen voimansa on lahjoittanut meille kaiken,
mikä elämään ja jumalisuuteen tarvitaan, hänen tuntemisensa kautta.
Ef. 2:8-10 "Sillä armosta te olette pelastetut uskon kautta,
ette itsenne kautta - se on Jumalan lahja-
ette tekojen kautta, ettei kukaan kerskaisi.
Sillä me olemme hänen tekonsa, luodut Kristuksessa Jeesuksessa
hyviä töitä varten, jotka Jumala on edeltäpäin valmistanut,
että me niissä vaeltaisimme."
Herra tahtoo täyttää meidät odotuksen riemulla ja varustaa meitä
viisauden ja tiedon sanoilla, uskon ja terveeksitekemisen, voimallisten
tekojen, profetoimisen, henkien erottamisen lahjoilla.
Herra antaa meille yhdeksän Hengen hedelmää.
Rakkaus, ilo, rauha, pitkämielisyys, ystävällisyys, hyvyys,
uskollisuus, sävyisyys, itsensähillitseminen.
Jumalan toivoo häntä odottavien ihmisten
palvelevan apostoleina, profeettoina, evankelistoina,
paimenina ja opettajina. Tai olisivat tukemassa tätä työtä.
Matkallamme on pimeyttä, pelkoja, epätoivoa. Ihan kuin Rebekalla.
Oli hiekkamyrskyjä, tuulta, epämukavuutta nukkuessa,
peseytymisvaikeuksia ja muuta ahdistusta.
Silti Rebekka säilytti ilonsa. Se oli hänen uskonsa.
Kerran Jeesus kosketti kahden sokean miehen silmiä
ja sanoi : "Tapahtukoon teille uskonne mukaan." Ja he näkivät.
On täysin oma valintamme, käytämmekö uskoamme
valittamiseen tai ollaksemme voittajia ja voittoisia.
Se on meidän valintamme.
Luin hiljattain Joel Osteenin kirjaa "Its your time".
Siinä hän kertoo tarinan eräästä ystävästään ja hänen vaimostaan.
Hänellä oli hyvä ja mukava vaimo, joka kärsi omituisesta ongelmasta.
Hänellä oli valtavia pelkoja heti avioliiton alkaessa.
He asuivat kaksikerroksisessa omakotitalossa
ja vähintään kerran viikossa vaimo herätti miehensä yöllä sanoen:
"Talomme ympärillä kulkee omituista väkeä. Voisitko käydä tarkistamassa
mikä on se ääni, joka alakerrasta kuuluu?".
Miehen täytyi joka kerta nousta sängystä ja mennä alas keittiöön
vakuuttaakseen vaimon siitä, että ovet-ikkunat olivat suljettuna,
ja he olivat turvassa. Näin tapahtui vuosia.
Näin tapahtui vuosikymmeniä. Viikosta viikkoon vaimo herätti miehensä.
Kunnes taas yhtenä yönä, kesken parhaimpien unien,
vaimo herättää miehensä sanoen: "Rakas, voisitko käydä alakerrassa?
Minusta tuntuu, että siellä on joku." Sillä kertaa vaimo ei erehtynyt.
Kun mies meni portaita alas, kohtasi hän ihan oikean varkaan,
joka osoitti ihan oikealla aseella suoraan silmien väliin
ja käski olla hiljaa. Hän vaatii heidän rahansa ja arvoesineensä.
Mies antoi rahat ja arvoesineet varkaalle,
kun hän yhtäkkiä pysähtyi ja sanoi: "Odota, älä vielä lähde. Tule mukaani,
haluan näyttää sinut jollekin, joka on odottanut sinua 30 vuotta."
Hyvät katsojat, näin me voimme olla niitä, jotka odottavat
elämässään pahoja asioita tapahtuvaksi.
Minä haastan sinua muuttamaan ajattelutapaasi ja sydämesi asennetta.
Päätä olla niitä ihmisiä, jotka odottavat hyviä asioita.
On niin paljon hyviä asioita, joita odottaa.
Älä ole kuin vaimo, joka odotti varasta
vaan ole sinä se, joka odottaa Jumalan suosiota.
Koska Jumala on luvannut kansallensa, että heidän käy hyvin.
On niitä, jotka odottavat asioiden aina kääntyvän huonompaan suuntaan.
Tiesitkö, että pelko on tarttuvaa?
Samoin myös ilo on tarttuvaa.
Murheet tarttuvat, kipu tarttuu. Päätä odottaa Jumalalta hyvää.
Odota Jumalalta siunausta, älä rangaistusta.
Odota, että Jumala käyttäisi sinua, täyttäisi Pyhällä Hengellä.
Odota, että Jumala tavoittaisi sinut ja voisi ohjata tiesi.
Pyhän Hengen kautta Hän antaisi sinulle selkeän johdatuksen.
Muistan, kun perheeni kanssa kaipasimme uutta asuntoa.
Silloin oli Virossa todella vaikea saada asuntoa.
Yllättäen ilmoitettiin, että firmalle, jossa olin töissä, annettaisiin
muutama huoneisto olympialaisia varten rakennetusta uudesta talosta.
Talo oli tarkoitettu urheilijoiden asuntolaksi olympialaisten ajaksi.
Silloin aloin rukoilemaan.
Yhtenä päivänä saimme tietää, että talo oli valmis.
Emme tienneet, saisiko firmamme sieltä huoneistoja.
Kerroin vaimolleni Harkun järven rannalla olevasta uudesta talosta.
Voisimme mahdollisesti saada sieltä asunnon työpaikkani kautta.
Lähdimme eräänä iltana katsomaan taloa. Talossa loistivat valot.
Rakennusmiehet istuivat pääovella. Työpäivä oli päättynyt.
Kiersimme taloa. Etsin paikkaa, josta pääsisi kurkistamaan sisään.
Kokeilemalla aukesi meille ovi ja pääsimme sisälle taloon.
Kävimme jokaisessa yhdeksästä kerroksesta.
Huoneet olivat kaikki viimeisteltyjä. Avaimet olivat ovissa.
Meillä oli etuoikeus nähdä erilaisia huoneita, hienoja tapetteja seinissä.
Seitsemännessä kerroksessa oli täydellinen huone.
Siinä oli saksalainen tapetti, kullansävyinen, pienillä kukilla.
Sanoin siinä Signelle: "Miksi emme saisi tätä huonetta?"
Kirjoitin huoneen numeron lapulle, se oli 707A.
Tuli kesä. Olimme lomalla Saarenmaalla.
Olin kiinnittänyt seinälleni paperilapun, jossa luki 707A.
Rukoilin asian puolesta. Signe oli epäuskoinen.
Kun tuli syksy, meidät pyydettiin yhdessä firmani toimistoon.
Siellä firman johtaja kääntyi vaimoni Signen puoleen sanoen:
"Miehenne on tehnyt firmassamme hyvää työtä ja haluamme palkita teidät
yhdellä neljästä huoneesta, jota firmamme on saanut
juuri valmistuneesta uudesta asuintalosta."
Asunto, joka meille annettiin, oli numero 707A.
Jumala voi antaa täsmälleen sen mitä sinä pyydät.
Jumalalle on kaikki mahdollista.
Kerran tehtiin tutkimus. Ihmiset jaettiin kahteen ryhmään
ja laitettiin eri huoneisiin. Toisiin kiinnitettiin johdot ja sanottiin,
että heille annetaan pieni sähköisku. Ja näin tehtiin.
Toisille ei annettu sähköiskua, mutta kiinnitettiin samoin johdot.
Tutkijat havaitsivat, että ihmisten, jotka saivat sähköiskun,
elimistössä tapahtui konkreettinen liike iskun aikana.
Ryhmässä, jolle ei annettu sähköiskua,
todettiin samanlainen kipuaisti elimistössä.
Kipua on mahdollista siirtää toiselle, samoin pelkoa.
Harward- yliopiston tiedemiehet ovat tehneet
20 vuoden sisällä 5000 ihmisen keskuudessa tutkimuksen.
He totesivat, että iloiset ihmiset pystyivät
tartuttamaan iloansa ventovieraillekin ihmisille.
Heidän onnellisuutensa siirtyi toisiin ihmisiin.
Samoin siirtyi myös toisten ihmisten suru ja itku.
Vahvemmin kuitenkin tarttui onnellisten ihmisten ilo.
Minä haastan sinua, joka olet Jumalan lapsi. Tartuta iloasi.
Sillä Jumalan Sana sanoo, että ilo herrassa on väkevyytemme.
Meillä on Herra Jumala, Jehova Jireh, joka huolehtii.
Meillä on Herra Jumala, joka on rauhamme,
parantajamme - Jehova Rapha.
Meillä on Jumala, joka antaa meille rauhan - Jehova Shalom.
Jehova Raah Herra paimenemme.
Anna ilon Herrassa sinut täyttää.
Minua on viimeaikoina puhutellut, miten olla kiitollinen
yksinkertaisista asioista. Luin vuonna 1990 julkaistua
Barbara Ann Kipferin kirjaa "14 000 things to be Happy about"/
"14 000 asiaa, joista voidaan iloita".
Aloin miettimään asioita, joista minä voisin olla onnellinen.
Hän oli tehnyt pitkän listan, jonka oli aloittanut
jo kouluikäisenä lapsena. Minäkin aloin luettelemaan:
kiitän siitä, että minut, entinen hippi, on pelastettu;
kiitän, että maailma on lunastettu;
kiitän, että jokainen ihminen voi parantua;
kiitän vesikasteesta; kiitän, että olen Pyhän Hengen temppeli;
Kiitän Pyhän Hengen lahjoista, kotiseurakunnasta
vironkielisestä Raamatusta, rististä, vaimosta, lapsista.
Palataan Barbara Ann Kipferin listaan.
Kirjaan, jossa on lueteltu 14 000 asiaa, joista voidaan iloita.
Haluaisin tuoda esiin muutamia, joita Barbara Ann Kipfer on listannut.
Jotta sinäkin voisit iloita näistä. Mistä hän kiittää?
Hän kiittää siitä, että hänellä on pitkät kädet;
kiittää minitomaateista, trooppisista hedelmistä,
morsiuskimpun pitämisestä, metrimittapuusta, valon syttymisestä,
juhlan alkamisesta, lasiovillisista vitriinikaapeista,
nykyaikaisesta taiteesta, sorsanlennosta,
öljypuusta valmistetuista esineistä, maksullisista tv-kanavista,
tuorekelmusta ja miesten kravateista,
kengänlusikoista ja hiekkarannalla juoksemisesta, tv-studioista,
hawai -saarista, auringonnoususta viideltä aamulla, sapatista,
salaateista, joissa on juustokuutioita,
pähkinälevitteestä ja raejuustosta, rantalomista, konserteista,
joulukuusista, lapsenomaisesta tunteesta,
nuoren tytön Anne Frankien päiväkirjasta,
tiukoista farkuista, etelämaan rusketuksesta,
appelsiini- ja tomaattimehusta, Nooan laivasta,
käsinkudotusta villapaidasta, onnellisena kävelevästä kissasta,
arkeologisista kaivauksista,
pienestä kukkakaupasta ostetuista sylillisestä narsisseista,
rakkaus avioliitoista, ikkunaa ohittavista pilvistä taivaassa,
lumikasoista ja ikivihreistä kasveista,
puun lehtien tuulessa liikkumisesta, puutaloista, huhtikuista,
ajatusten vaihtamisesta ravintolassa,
käytetyistä polkupyöristä, suklaan tuoksusta,
"Pieni talo Preerialla" tv-sarjasta, poreammeesta,
lempimusiikin tahtiin laulamisesta - kaikesta;
ohuista puuvilla sukkahousuista jne... ohuesta posliinista.
Hyvä Kristuksen morsian, Jumalan voima on valtavan suuri.
Rukoilisitko kanssani, että Jumalan voima täyttäisi sinut taas
tulevan maailman voimalla. Täyttäisi sinut ilolla Herrassa.
Apostoli Paavali sanoo: "Iloitkaa aina Herrassa!
Vieläkin minä sanon: iloitkaa!" "Ilo Herrassa on väkevyytemme".
Minä toivon sinulle tätä, morsian. Rukoile kotimatkalla kanssani:
Isä taivaassa, kiitän Sinua siitä, että valtakuntasi on
totuus, rauha ja ilo Pyhässä Hengessä.
Sinä et anna Henkeäsi mitan mukaan, vaan Sinun tahtosi on,
että jokainen taivaan matkalla oleva voisi olla iloinen.
Herra anna niiden surullisten ilmeiden kirkoissa muuttua,
anna surullisten kasvojen rukouskokouksissa
ja työpaikoilla muuttua. Anna kansasi olla täynnä uskoa
ja Pyhää Henkeäsi. Herra täytä ilon hengellä.
Olet sanonut Sanassasi, että meille on annettu ilon henki.
Minä kiitän, että haluat nostaa tänään.
Haluat antaa iloa puhtaaseen sydämeen.
Haluat antaa iloa tulevasta maailman rannasta.
Haluat antaa iloa niistä taidoista ja mahdollisuuksista, mitä meillä on.
Me kiitämme tästä päivästä,
jolloin voimme ottaa vastaan rakkauttasi ja Pyhää Henkeäsi,
täyttyä hengelläsi, tulla täyteen uskoa.
Me kiitämme Sinua pyhästä Israelin maasta.
Me pyydämme rauhaa Jerusalemille.
Me siunaamme valittua kansaasi.
Pyydän, että ne ihmiset, joiden sydämellä on Israelin kansa,
voisivat tehdä sinne rukousretkiä jo tulevina lehtimajan juhlina.
Herra siunaa, olkoon voimasi jokaisen kanssa. Herra siunaa katsojia.
Toivon, että voisit iloita matkastasi taivaankotiin.
Kohtaamme matkallamme monia vaikeuksia,
joiden kautta kuljemme Jumalan valtakuntaan.
Apostoli Paavali, joka sanoi sanat: "Iloitkaa aina Herrassa!"
eli vaikeuksien keskellä.
Hän oli kokenut kahleet, kuulustelut, vangitsemiset.
Silti hän oli iloinen.
Hän iloitsi ihmisistä, jotka kulkivat oikeaan suuntaan.
Hän iloitsi Kristuksen ruumiista.
Kehoitan sinua iloitsemaan Jumalan Sanasta.
Iloitse Pyhän Hengen täyteydestä.
Psalmissa sanotaan: "Seitsemästi päivässä minä ylistän
sinua sinun vanhurskautesi oikeuksien tähden".
Kiitä Jumalaa seitsemän kertaa päivässä Sanasta.
Siinä Jumala puhuu Sinulle ja sanoo, että paras on edessäpäin.
Suomennos: Signe Kalmus-Mäns